CELEX: 31990D0527
Language: el
Date: 1990-10-15 00:00:00
Title: 90/527/ΕΟΚ: Απόφαση της Επιτροπής της 15ης Οκτωβρίου 1990 με την οποία επιτρέπεται στο Βέλγιο να προβλέπει έναν ελάχιστο αριθμό ζώων στις ετήσιες πριμοδοτήσεις για τη διατήρηση του πληθυσμού των θηλαζουσών αγελάδων (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31990D0527

90/527/ΕΟΚ: Απόφαση της Επιτροπής της 15ης Οκτωβρίου 1990 με την οποία επιτρέπεται στο Βέλγιο να προβλέπει έναν ελάχιστο αριθμό ζώων στις ετήσιες πριμοδοτήσεις για τη διατήρηση του πληθυσμού των θηλαζουσών αγελάδων (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 292 της 24/10/1990 σ. 0029 - 0029

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Οκτωβρίου 1990  με την οποία επιτρέπεται στο Βέλγιο να προβλέπει έναν ελάχιστο αριθμό ζώων στις αιτήσιες πριμοδοτήσεις για τη διατήρηση του πληθυσμού των θηλαζουσών αγελάδων  (Τα κείμενα στην ολλανδική και τη γαλλική γλώσσα είναι τα μόνα αυθεντικά)  (90/527/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθμ. 1357/80 του Συμβουλίου της 5ης Ιουνίου 1980 για την καθιέρωση καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων (1), όπως τροποποιήθηκε τελευταία από τον κανονισμό (ΕΟΚ) αριθ. 1187/90 (2), και ιδίως το άρθρο 1 δεύτερο εδάφιο,  Εκτιμώντας:  ότι, σύμφωνα με το άρθρο 1 δεύτερο εδάφιο του κανονισμού (ΕΟΚ) αριθ. 1357/80, μπορεί να επιτρέπεται στα κράτη μέλη, για διοικητικούς λόγους, να προβλέπουν ότι οι αιτήσεις πριμοδοτήσεως αφορούν έναν ελάχιστο αριθμό ζώων· ότι, σύμφωνα με το άρθρο 1 παράγραφος 6 του κανονισμού (ΕΟΚ) αριθ. 1244/82 της Επιτροπής της 19ης Μαΐου 1982 και τις λεπτομέρειες εφαρμογής του καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων (3), όπως τροποποιήθηκε τελευταία από τον κανονισμό (ΕΟΚ) αριθ. 2079/90 (4), η εν λόγω άδεια μπορεί να χορηγείται μόνον εφόσον πληρούνται ορισμένοι όροι·  ότι το Βέλγιο ζήτησε μια τέτοια άδεια καθορίζοντας έναν ελάχιστο αριθμό τριών ζώων και τηρώντας τους όρους που αναφέρονται στο άρθρο 1 παράγραφος 6 του κανονισμού (ΕΟΚ) αριθ. 1244/82·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στο Βέλγιο ο καθορισμός ενός ελαχίστου αριθμού τριών ζώων ανά αίτηση ειδικής πριμοδοτήσεως που υποβάλλεται από τις 15 Ιουνίου 1990.  Άρθρο 2  Η παρούσα απόφαση απευθύνεται στο Βασίλειο του Βελγίου.  Βρυξέλλες, 15 Οκτωβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 140 της 5. 6. 1980, σ. 1.  (2) ΕΕ αριθ. L 119 της 11. 5. 1990, σ. 34.  (3) ΕΕ αριθ. L 143 της 20. 5. 1982, σ. 20.  (4) ΕΕ αριθ. L 190 της 21. 7. 1990, σ. 15.